టాల్ రేడియో

టాల్ రేడియో అనేది పాజిటివ్ కంటెంట్ ను వినిపించే ఒక ఆన్‌లైన్ రేడియో ప్లాట్‌ఫారమ్. టచ్ ఎ లైఫ్ ఫౌండేషన్ ద్వారా నడుస్తున్న ఈ రేడియోను ఇంటర్నెట్ ఉపయోగించి ఎప్పుడైనా ఎక్కడి నుండైనా వినవచ్చు. 'Inspiring Kindness' అనే థీమ్ తో ప్రపంచంలో ఉండే స్వచ్చంధ సంస్థల గురించి, సహాయం చేస్తున్న మనుషుల గురించి ఇందులో ఎపిసోడ్స్ టెలికాస్ట్ అవుతుంటాయి.

 నేపథ్యం 
డిజిటల్ యుగంలో సమాచారాన్ని అందరికీ చేరవేయడం సులభమే అయినా పాజిటివ్ కంటెంట్, సామాజిక బాధ్యతతో కూడిన కంటెంట్ తక్కువగా ఉందన్న ఉద్దేశ్యంతో సమాజంలో సహాయ గుణాన్ని, మంచిని పెంచాలని ఈ రేడియో ప్రారంభించబడింది. ఇది బ్లాగులు, పోడ్కాస్ట్‌లు, వీడియో ఇంటర్వ్యూల ద్వారా సామాజిక ప్రభావం కలిగించే సంస్థల కథలను ప్రచురిస్తుంది.
భాషలు
ప్రస్తుతం ఈ రేడియో తెలుగు, హిందీ, కన్నడ, ఇంగ్లీష్ భాషల్లో అందుబాటులో ఉంది. ఈ అన్ని భాషల్లోనూ వివిధ ఎన్జీవోల గురించి, సమాజానికి మంచి చేసే వ్యక్తుల గురించి పరిచయం చేసే ఎపిసోడ్ లు ప్రసారం అవుతుంటాయి. ఇంకా కొత్తగా వస్తున్న ఇన్నోవేషన్స్ ను, పర్యావరణాన్ని కాపాడే వ్యక్తులను, సంస్థలను అందరికీ తెలియజేయడానికి ఈ రేడియో సోషల్ మీడియా వేదికగా పోస్ట్ లు చేస్తూ ఉంటుంది.
బోర్డ్ ఆఫ్ డైరెక్టర్స్

వీణా గుండవెల్లి: ఈమె 'ఎమాజియా' (Emagia) సంస్థ వ్యవస్థాపకురాలు, సీఈఓ. ఈమె ఏఐ (AI) ఆవిష్కరణలకు గాను పలు అంతర్జాతీయ అవార్డులు అందుకున్నది.

సాయి గుండవెల్లి: ఇతను 'సోలిక్స్ టెక్నాలజీస్' (Solix Technologies) వ్యవస్థాపకుడు, సీఈఓ. ఎంటర్‌ప్రైజ్ డేటా మేనేజ్‌మెంట్ రంగంలో నిపుణుడైన ఇతను, గతంలో సిస్కో (Cisco) వంటి సంస్థల్లో కీలక బాధ్యతలు నిర్వర్తించాడు.

మేనేజ్మెంట్ టీమ్
రమ ఇరగవరపు: ఈమె టాల్ రేడియో (TALRadio) మేనేజింగ్ డైరెక్టర్. మీడియా రంగంలో 35 ఏళ్లకు పైగా అనుభవం ఉన్న ఈమె.. రేడియో, టెలివిజన్, డిజిటల్ ప్లాట్‌ఫామ్స్ ద్వారా సామాజిక మార్పు కోసం కృషి చేస్తున్నది. ముఖ్యంగా ఎన్జీఓలు (NGOs), సామాజిక కార్యకర్తల గళాన్ని వినిపించడంలో కీలక పాత్ర పోషిస్తున్నది.

శ్రీనివాస్ సాహిణి: ఇతను టాల్ రేడియో స్టేషన్ హెడ్, సంగీత దర్శకుడు. మీడియా, రేడియో నిర్వహణ రంగాలలో ఇతనికి విశేష అనుభవం ఉంది.

 బయటి లింకులు 

 అధికారిక వెబ్సైట్ - https://talradio.org/

 టాల్ బ్లాగ్స్ - https://talradio.org/blog

 మూలాలు 

వర్గం:రేడియో స్టేషన్లు
వర్గం:రేడియో
వర్గం:మీడియా సంస్థలు